Paskeye di Djhan Såpire, poirteu ås saetchs

Li Paskeye di Djhan Sapire, poirteu ås saetchs co lomêye O ! vos, lourds tchéns d' påtriyotes, c' est ene paskeye sicrîte pa Marian de Saint-Antoine e 1795.

Li tecse est rindjî ås limeros 126 & 127 dins l' Invintaire Piron des pus vîs tecses e walon dizo l' tite «Les calamités de la Révolucion».

Il est rprins å l° 17 dins «Cwatru-vint-nouv» (plake Droixhe-Cabay so les tchansons del Binamêye revolucion), mins sins esse tchanté.

 Incipites 
Li prumire modêye, do tournant inte li 18inme et l' 19inme sieke, poite come tite: «Paskeie di J’han Sapire, poirteu â seigge», avou ene rawete so onk des papîscrîts: «del poroche del Madelaine»

Si incipite divreut esse:
Oh vos lourds mihés di pâtriote

Li deujhinme papîscrît, ki date do 19inme sieke a come incipite: Oh vos lourds mihés di pâtriote

 Cotoû 
Li scrijheu critike li binamêye revolucion, ki por lu, a-st apôvri les ptitès djins.

Come curé, i n' est ki d' djusse k' i ahontixhe les revinteus k' ont distrût l' catedråle Sint-Lambiet, et hapé totes les ôrreyes des eglijhes. 

 Eplaidaedjes 
L' eplaidaedje del grosse antolodjeye Piron n' est nén l' minme ki l' ci replaidî pa Daniel Droixhe e l' sitroete plake «89». 


Tecses so Wikisourd (4 diferinnès modêyes)

Categoreye:Prumîs scrijhaedjes e walon
Categoreye:Binamêye Revolucion